Эс буруп тынгылагъанды, буйрукъла бергенди. | Электронная газета "Кабардино-Балкария"\nЭс буруп тынгылагъанды, буйрукъла бергенди.\n18 февраля, 2020 - 07:10\nКъабарты-Малкъарны Башчысы Казбек Коков КъМР-ни Правительствосуну юйюнде республикада жашагъан къауум адам бла тюбешгенди эмда аланы тилеклерине бла тарыгъыуларына тынгылагъанды. Ала уа асламысында жашау журтланы къытлыгъы, къыйын саусузгъа багъыу, кёп сабийли эм къолайсыз юйюрлеге, къыяулулагъа болушлукъ этерге кереклиси бла байламлы эдиле.\nРегионну оноучусу келгенлени айтханларына тынгылагъандан сора КъМР-ни толтуруучу власть органларыны бла муниципал къуралыуланы башчыларына тийишли буйрукъла бергенди, аланы толтурууну болжалларын да белгилегенди.


РЕСПУБЛИКАГЪА КЕЛГЕН ЖОЛОУЧУЛАНЫ САНЫ КЁБЕЙЕДИ | Электронная газета "Кабардино-Балкария"\nЖолоучуланы Къабарты-Малкъаргъа келиулери 30 апрельде башланнганды эм ала республикада 10 майгъа дери тургъандыла. Озгъан жыл бла тенглешдиргенде туристлени саны иги да ёсгенди. Башхача айтханда, былтырдан эсе регионнга келген жолоучуланы саны он алты процентге кёп болгъанды. Асламысында республикагъа Москвадан бла Санкт-Петербургдан, Ставрополь эм Краснодар крайладан, Ростов эм Волгоград областладан келгендиле.\n«Къабарты-Малкъар а жолоучулагъа майны байрам кюнлеринде салкъын хауасы бла эм тёреде болуучусуча сейир-тамаша къонакъбайлыгъы бла тюбегенди. Компания жыйгъан билдириулеге кёре, республикагъа келген туристлени асламысы тау лыжалада учуучу «Эльбрус» курортну сайлайдыла. Ол тийреледе уа хауа болумла бютюн да суукъ болгъаны себепли, лыжалада эм сноубордда учуу май байрамланы ахыр кюнлерине дери созулгъанды», - деп белгилегенди МТС-ни Къабарты-Малкъарда бёлюмюню таматасы Залиханланы Эльдар.


Туудукълагъа адамлыкъны юлгюсюн кёргюзе джашайды - Государственное учреждение "Редакция газеты "КАРАЧАЙ"\nОрта билим алгъандан сора Къарачай шахарда педрабфакга киреди. Анда окъугъан заманында, джюрек умуту кёкге тартханлай тургъанды. Джаш адам лётчик болургъа нюзюр этеди. Алай бла Мустафа 1940-чы джыл И.В.Сталин атлы Ейск Аскер-Тенгиз авиацион училищени курсанты болады. Субай санлы таулу джашха аскер-тенгиз кийимле ариу джарашадыла. Ол, аскер къуллукъ да эте, айырмагъа окъуб бошайды. Анда да спорт бла кюрешгенлей тургъанды, окъугъан кёзюуюню ичинде парашют бла 65 кере секиргенди. Учуб бара тауланы ариулукъларына къарай, джомакълы джуртха эси кетгенлей, сюйюннгенлей тургъанды. Бош заманыны кёбюсюн авиабазаны Джарыкълыкъ юйюнде ашыргъанды.\n1941-чи джыл никкол (июнь) айда Уллу Ата джурт къазауат башланады. Мустафа бла нёгерлери, окъууларын къысха заманны ичинде бошаб, къазауатха кетедиле. Мустафа Аскер-Тенгиз Кючлени Къара-Тенгиз Флотуну 5-чи гвардиячы авиацион полкуна авиамоторист болуб тюшеди. Къазауатны аллында джауну аскер-тенгиз кючю бизникинден аслам болады. Алай болса да джигит совет аскерчиле, полкну лётчиклери кюн сайын 3-4 кере учуб, немчаланы техникаларын, аскер кючлерин къурутуб кюрешгендиле. Мустафа самолётланы техника болумларына джууаблы болгъанды. Ильячинлеча, бизни лётчик-истребителлерибиз, терк къымылдаб, джау бла джанларын-къанларын аямай сермешгендиле. Ачы урушланы биринде полкну командири, Совет Союзну Джигити, подполковник Самойлов Владимир Сергеевич да ёледи. Мустафа аны истребителини техника болумун тыйыншлы дараджада тутханлай тургъанды. Джауну талай самолёту бла, асланча, сермешген ол джигит командирни бюгюн да унутмагъанды, эсинде тутады.\n1942-чи джыл алтотур (март) айда Къара-Тенгиз Флотну баш базасы Грузияда Поти шахаргъа кёчеди. Анда эскадрильяны командири Евгений Гельвиг болгъанды. Ол кесини самолётуну техника болумун тюзетирге къуру Мустафагъа ышаннганды. 1943-чю джыл хычаман (май) айны аягъында Къара-Тенгиз Флотну баш авиабазасыны командири Бережной Валерий Геннадьевич, сержант Хубий улуну кесине чакъырыб, айырма къуллукъ этгени ючюн разылыгъын билдириб, аны Коммунист партиягъа членнге кандидат этерге рекомендация береди. Мустафа 1942-чи джыл никкол (июнь) айны 12-де коммунист болады. Андан бери 75 джылны ол партиягъа кертилей турады.\nХубий улу Хорламгъа Кърым областны Саки шахарында тюбейди. Аны 1946-чы джыл аскерден башына бош этгендиле.\nУллу Ата джурт къазауатда фишистледен Джуртларын сакълай Мустафаны юч къарнашы - Къурман-Алий, Джагъафар, Шагъабан - джан бергендиле.\nГвардиячы сержант Хубийланы Мустафаны кёкюрегин кёб тюрлю кърал саугъа джасайды. Аланы арасында, Уллу Ата джурт къазауатны II-чи дараджалы ордени, «За оборону Кавказа», « За отвагу», «За боевые заслуги», «За Победу над Германией в Великой Отечетвенной войне 1941-1945 гг.» деген медаллары эмда башха саугъалары бардыла.\nКёчгюнчюлюкню заманында Хубий улуну юйдегиси Къыбыла Къазахстан областны Сары-Агач районунда болады. Биринчи джыллада ачлыкъдан, джаланнгачлыкъдан уллу, гитче да болуб, кёб адам ёледи. Мустафаны къайтханына бек къууанадыла. Ол Тельман атлы джергили колхозда мамукъ джыйгъан бригаданы бригадири болады. Сабийлигинден урунуб ёсген таулу джаш, ишни таб къураб, бригаданы алчыланы тизимине чыгъарады. Заман бара, 1949-чу джыл ол джашауун звенону тамадасы Джазаланы Айшат бла бир этеди. Джашауну айланч-буйланчларындан тири ёте, ала 57 джылны бирге къууаныб джашагъандыла. Халкъыбызны ашхы адетлерини тёрюнде, ариу халили юч джаш бла эки къыз ёсдюргендиле. Туудукъла, аладан туугъанла да 45 боладыла. Аланы арасында юристле, врачла, къурулушчула, ич ишлени къуллукъчулары, сатыу-алыучула бардыла. Бирлери федерал сюдю къуллукъну толтурады.\nМен, Мустафаны, джууукъланы, тенглени атындан 100-джыллыкъ юбилейи бла, Хорламны келе тургъан байрамы бла исси алгъышлай, анга мындан ары да кючлю саулукъ, кёб джыл джашау теджейме.\nКъЧР-ни кърал къуллугъуну ветераны.


Ала хар заманда да хорлагъанланы тизгинлериндедиле\nХорламны кюнюнде Нальчикде «Ёлюмсюз полк» бардырыллыкъды. Быйыл бу акция бешинчи кере къураллыгъын айтырчады. Ол кесини тизгинлерине битеу республикадан да кёп санда халкъны жыйышдыргъаны тёреге айланнганды.\nПодробнее о Ала хар заманда да хорлагъанланы тизгинлериндедиле\nТокну урлагъан артда бютюн кёп тёлер\n24 апреля, 2019 - 11:34\nЭлектрокючню аны ючюн тёлемей хайырланыргъа сюйгенледен быйыл 60 минг сом жыйылгъанды. Кёп фатарлы юйледе бардырылгъан тийишли рейдлени кезиуюнде токну урлау бла байламлы 43 шарт тохташдырылгъанды.\nПодробнее о Токну урлагъан артда бютюн кёп тёлер\nВитамин - ол оюн тюйюлдю\nЖаз башында авитаминоздан барыбыз да къыйналабыз. Не жемишде къайсы витамин болгъанын Нальчик шахарны биринчи поликлиникасыны терапевти Гыжгыланы Разият айтады:\nПодробнее о Витамин - ол оюн тюйюлдю\nЖууукъ Кюнчыгъышдан – Элбрусха\n24 апреля, 2019 - 11:28\nКъМКъУ-да Жууукъдагъы Востокдан келип окъугъан 50 студент Элбрусда Уллу Ата журт урушда жоюлгъанланы 3500 метр бийикликде орналгъан эсгертмелерине гюлле салгъандыла.\nПодробнее о Жууукъ Кюнчыгъышдан – Элбрусха\nЖюрек халаллыкъны белгиси\n24 апреля, 2019 - 11:25\nРоссейде Донорну миллет кюнюн Сюд приставланы федерал службасыны КъМР-де Управлениясында ишлегенле да белгилегендиле. Ала бла бирге ол кюн къан алыучу станциягъа ведомствону жамауат советини къаууму да баргъанды.\nПодробнее о Жюрек халаллыкъны белгиси\nТемир жол водительлени жунчутады\n24 апреля, 2019 - 11:22\nНальчикде Идаров бла Суворов орамла бирге къошулгъан жерде темир жолну переездини иги да тозурагъаны водительлени эрттеден бери жунчутады. Былайгъа ремонт этилмегенли бир жылдан аслам болады. Аны эки жанында да чунгурла асыры кёпден, техниканы аяргъа, акъырын барыргъа тюшеди.\nПодробнее о Темир жол водительлени жунчутады\nКъызла жаш аскерчилени юйрениулеринден бет жарыкълы ётгендиле\n24 апреля, 2019 - 11:18\nОрус география биригиуню «Альтаир» жаш тёлю клубундан беш къыз жаш аскерчини Росгвардияны КъМР-де Управлениясы Михаил Калашниковну 100-жыллыгъына атап къурагъан юйрениулерине къатышхандыла. Аланы барысыны да альпинист сынаулары бар эди.\nПодробнее о Къызла жаш аскерчилени юйрениулеринден бет жарыкълы ётгендиле\n«Таучуну жолу» сыналлыкъды\nМай байрамланы кезиуюнде «Таучуну жолу» деген жангы маршрут сыналлыкъды. Аны «Тауланы патриотлары» клуб республиканы автомобиль эм мотоциклет спортдан федерациясыны болушлугъу бла къурайды.\nПодробнее о «Таучуну жолу» сыналлыкъды\nТеатрыбыз - Тюркде\n23 апреля, 2019 - 09:10\nБелгилисича, Къулийланы Къайсын атлы Малкъар къырал драма театр тюрк тилли миллетлени Конья шахарда ётген халкъла аралы фестивалына къатышады.\nПодробнее о Театрыбыз - Тюркде\nКелечилерибиз - конгрессни оноучу къауумунда\n23 апреля, 2019 - 09:09\nБу кюнледе Москвада Кавказны халкъларыны россейли конгрессини IV жыйылыуу бардырылгъанды. Анга РФ-ни Президентини Администрациясындан бла Москваны мэриясындан къуллукъчула да къатышхандыла.\nПодробнее о Келечилерибиз - конгрессни оноучу къауумунда


Халкъны къолайлыгъын кётюрюуню, ырахатлыгъын жалчытыуну власть эм башха салыргъа керекди | Электронная газета "Заман"\nХалкъны къолайлыгъын кётюрюуню, ырахатлыгъын жалчытыуну власть эм башха салыргъа керекди\n5 марта, 2018 - 10:29\nРоссей Федерацияны Президенти Владимир Путин 2018 жылда 1 мартда Федерал Жыйылыугъа кезиулю Посланиясын туура этип сёлешгенди. Алгъын къырал башчы программалы документни окъуугъа сагъат чакълы бир бёлгенди. Бу жол ол бир сагъат бла 57 минут сёлешгенди.\nПослание, алгъынча, Кремльде угъай, «Манеж» кёрмюч залда окъулгъанды. Ол да бошдан тюйюлдю – Президент сёлешген залгъа кёбюрек адам сыйынады, ары уллу экранла салыннгандыла эмда анда аскер сауутланы жангы тюрлюлери, докладда айтылгъаннга шагъатлыкъ этген шартла да биринчи кере кёргюзтюлюп тургъандыла. Сёзюн бошай, Президент экранлада кёрген затларыгъыз жалгъан тюйюлдюле, кертидиле, деген эди.\nФедерал Жыйылыугъа Послание этиу - бек магъаналы политика ишледен бириди. Анда Президент къыралда болумгъа багъа бичеди эмда аны айнытыуну баш жолларын белгилейди.\n«Жууукъ он жылны ичинде бизге бир да болмагъанча уллу борчну тамамларгъа тюшерикди - адамларыбызны къолайлыкълары белгиленнгенден эсе терк кётюрюлюрча эмда аланы файдалары тутхучлу ёсюп барырча этерге, алты жылгъа жарлылыкъны, бек аздан эки кереге азайтыргъа», - дегенди Президент , 20 миллион чакълы россейли къолайсыз болгъанын, алай аланы саны азая баргъанын белгилеп.\nОл акъыл этгенден, шёндюгю дунияда къыралны тутуругъу – адамладыла. Алай эсе уа, аланы айныуларына, хунерликлерин кеслерине, башхалагъа да жаратыр онгла къураргъа тийишлиди. Россей инсанларыны къолайлыкъларын керелеуде алгъа уллу атлам этерге керекди, дегенди Владимир Путин.\nКъырал башчы иш бла жалчытыуну эски эмда хайырсыз амалларын кетерип, шёндюгю заманнга келишген, хакълары да уллу болгъан ишчи жерле къураргъа чакъыргъанды. Айлыкъны ёлчеми мындан ары да ёсе барыргъа керекди, дегенди. 2018 жылда усталыкъны сайларгъа алгъадан болушууну программасы къолгъа алынырыгъыны, анга миллиард сом бёлюнюрюгюню юсюнден да билдиргенди.\nРоссей 2020 жылланы ортасына битеулю ич продуктну 1,5 кереге ёсдюрлюгюне эмда дунияны экономикалары кючлю беш къыралны санына къошуллугъуна ийнаннганын айтханды. Ол бек къыйын борчду, асыры уллудан окъуна тутхан болурбуз, алай халны тюрлендирмей жарарыкъ тюйюлдю, деп женгиргенди Президент.\n«Артха къалыу — ма олду бизни бек уллу душманыбыз, къоркъууубуз да. Аны тохтатмасакъ, андан къутулаллыкъ тюйюлбюз. Ол эрттеден къыйнап тургъан ауруучады – аз-аздан ашап, тозуратып, амалсыздан-амалсыз этип баргъан», — дегенди Владимир Путин.\nЭкономиканы ёсюуюне чырмау этген сылтауладан бирине ол осал демография болумну санагъанды эмда быллай шартла келтиргенди: 2017 жылда ишге жараулу жыл санда болгъан адамладан миллиону чакълы къорагъанды. Халкъны саны ёсе барырча этер муратда, Путин алты жылны ичинде аналагъа бла сабийлеге тутхучлулукъгъа 3,4 триллион сом бёлюрге буюргъанды.\nМай указланы андан ары бардырыргъа\nОл дагъыда юйлени 1,5 кере кёп ишлерге деп аллай борч салгъанды. Ипотека адамларыбызны асламысы алалырча болургъа керекди деп, жашау журтлагъа ипотека кредитлени ставкаларын 7-8 процентге дери тюшюрюуню дурус кёргенди.\nЫзы бла инфраструктура бла байламлы проблеманы кётюргенди. Къурулушха бла жолланы тапландырыугъа къоранчланы эки кереге кёбейтирге кереклисин айтханды. Ол ишлеге федерал бюджетден 11 триллион сом бёлюнюрюгюн билдиргенди. Регионланы башчыларындан а ол проблемагъа энчи эс бурурларын тилегенди.\nВладимир Путин май указланы толтурууну да андан ары бардырыргъа кереклисин тюзге санагъанды. Саулукъ сакълауда ишлегенлеге жюрек ыразылыгъын билдирип, буйрукъланы толтуруу жаны бла бёлюмде кёп зат этилгенин айтханды. Саулукъ сакълаугъа бёлюннген ахчаны ёлчемин эки кереге кёбейтирге чакъыргъанды. Бу бёлюмге 2024 жылгъа дери жыл сайын ВВП-ни 5 процентин берип турургъа буюргъанды.\nАдминистратив онгланы ойлап жаратыргъа\nАны бла бирге Президент социал проектлени толтурууда, артыкъда медицина сферада, бюрократизация болмазгъа кереклисин эсгертгенди. «Административ амалланы тюрлендиребиз деп озаргъа керек тюйюлдю - регионлада больницала жабылгъандыла, жангылары уа ачылмагъандыла»,-дегенди. «Регионлада жабылгъан больницала жангыдан ачылыргъа керекдиле»,- деп сёзню кесгин салгъанды къырал башчы. Аны бла бирге уа ол медицина инфраструктурада да иги жанына тюрлениуле керек болгъанларын эсгертгенди. Онкология ауруулагъа къажау кюрешни тийишлисича къураргъа кереклисин чертгенди. «Ракдан багъыу эмда андан сакъланыу жаны бла ишде Россей бийик даражагъа кётюрюлюрге керекди»,- дегенди.\nБилим бериуню юсюнден айтханда, къыралны башчысы «бизде башланнган школ бек кючлюледен бири болгъанын халкъла аралы экспертле окъуна женгдиргенлерин» чертгенди. Болсада, ол оюм этгенден, «школ замандан артха къалыргъа керек тюйюлдю, ол аны излемлерине келишсе, къырал да алагъа тийишлисича тюберге хазыр боллукъду», - дегенди.\nал жанында тутаргъа\nПрезидент къыралда экология халны да игилендирмей жарамазлыгъын айтханды. Шахарлада кир-кипчик жыйылгъан жерлени тазаларгъа, ичер сууну качествосун игилендирирге тийишлиди, деп белгилегенди. «Жууукъ онжыллыкъны ахырына Россей адамларыны жашау ёмюрлери 80 жылдан озгъан къыралланы санына таукел кирирча этиу бизни бек уллу борчубуз эмда муратыбыз болургъа керекди»,-дегенди,\nРоссейни оноучусу къыралда кёп проблема тамамланмай тургъанына да женгдиргенди. Шёндю социал-экономика болум тутхучлуду деп тынчайып къалыргъа жарамазлыгъын эсгертгенди. «Тутхучлулукъ – ишни башыды, алай а андан ары айныу боллугъуна ышандырмайды»,-дегенди.\nКъыралны къорууланыу кючюне Посланияда иги кесек заман бёлюннгенди. Ол кеси да кёплени сейирге къалдыргъанды. Президент Россейде жангы аскер сауутла дайым да жарашдырылгъанларын айтханды. Аладан бири – ядерный двигатели болгъан «Сармат» ракетады. Аны АБШ таба учурулгъаны уллу экранда жыйылгъанлагъа кёргюзттюлгенди.\n«Россей кёп ачы кезиулени, тюрлениулени сынагъанды, алай а чыдаялгъанды, алгъын тюбемеген, бютюн къыйын экономика эмда социал тыйгъычладан ёталгъанды, бирлигин сакълаялгъанды, кеси сайлагъан жол бла таукел баргъан демократиялы къырал болгъанын дуниягъа кёргюзтгенди»,- деп чертгенди Владимир Путин.


Гепард | Электронная газета "Заман"\n13 января, 2021 - 08:20\nГепард дунияны башында бек ариу жыртхыч жаныуаргъа саналады. Кеси да бек женгил затды. Уугъа айланнганында, кийиклени ызларындан сагъатны ичинде жюз километр терклик бла къууады. Бу орта азиялы таз деген уучу итлеге ушашлы иничке узунаякъ «киштик» Африканы къуу ёзенлеринде, Юг-запад Азияда тюбейди. Гитчелигинде адам къолуна тюшсе, бек женгил юйюрсюнеди. Ол себепден эртте заманладан бери да байланы бла бийлени юйлеринде аланы киштикленича, ариу жаныуарланыча тутхандан сора да, къалауур итленича да хайырланнгандыла, ала бла Африкада антилоп уулагъа, Азияда уа эчки уулагъа жюрюп болгъандыла.\nГепард орталыкъ ит чакълы бирди, ауурлугъу орта эсеп бла 30 килограмм болады. Эркеклеринден эсе тишилери аууруракъдыла. Терилери бирда болмагъанча ариуладыла эм эки тюрлюдюле. Артыкъда патчах гепард бек ариуду. Бу жаныуарны сары терисини аркъасыны узунуна къара ызлыкъла бара эселе, башхаларыны уа битеу терилерини юслери къара тамгъаладан толу боладыла.\nАякълары, узунла эселе да, бек кючлюдюле, табанлары кенгдиле, тырнакълары узунладыла эм гырнауладыла. Артыкь уллу болмагъанлыкъгъа, бирда болмагъанча къарыулудула. Жети метр чакълы бир кенгликлери болгъан къырладан секирип ётедиле. Кеслеринден эсе уллу кийиклени сюйреп алып кетедиле.\nБыланы уугъа айланыулары башха жыртхыч жаныуарладан эсе башхаракъды. Ала терек башына неда дуппуруракъ жерге минип, андан тёгерекге къарап, кийик эчкилени неда башха жаныуарланы эслеселе, тюшюп, кёрген «къурманлыгъына» шыбыртсыз жууукълашадыла. 80-100 метр чакълы бир къалгъанда уа, садакъ окъча атылып, марагъан жаныуарларыны ызларындан боладыла. 100 километр терклик бла сюрген жыртхычдан а алай кёп жаныуар къутулмайды.\nАйтханыбызча, аллай терклик бла гепардла 500 метр чакълы бирден узакъгъа чабалмайдыла. Аллай бир узакълыкъда жеталсала, къуугъанларын тутуп, ёлтюрюп, аны къатында бир кесек солуу алып, андан сора киришедиле ашха.\nТиши гепардла жылгъа бирден башлап бешге дери бала табадыла эм экижыллыкъларына дери алагъа къарайдыла, уугъа юйретедиле. Кеслери да артыкъ уллу болмагъан юйюр къауумла болуп жашау этедиле. Бир бирлери бла тюйюш-жыртыш деген затны бек аз этедилe. Тышындан келгенни уа «юйюрге» къошмайдыла.\nАлгъын быланы ариу терилери ючюн бек кёп къырып тургъандыла. Шёндюгю заманда да гепардны териси бек сыйлы териледен бириди. Андан тиширыу пальтола тигедиле. Бир пальто тигер ючюн 8-10 гепардны териси керек болады. Ол себепден бу ариу «киштикни» къоруулауну юсюнден законла да бардыла, болсада браконьерле къалай бла да жол табадыла алагъа уугъа айланырча.


« Мен тукъумларыбызны сёзлюгюн хазырларгъа, ала къалай къуралгъанларын ачыкъларгъа итинеме».\n24 июля, 2019 - 06:58\nРФ-ни бийик профессионал билим бериуюню ишчиси (2007 ж.) Текуланы Мусса жаш тёлюню эм алгъа малкъар ызы бла орус тиллени жашырынлыкъларына, энчиликлерине да юйретип келгенли энди 60 жылгъа жууукълашханды.\nПодробнее о « Мен тукъумларыбызны сёзлюгюн хазырларгъа, ала къалай къуралгъанларын ачыкъларгъа итинеме».\nБир бирге сынамларын айтхандыла.\n23 июля, 2019 - 07:39\nКёп болмай Ленинград областьда «Сабанчылыкъны битеуроссей кюню - 2019» деген кёрмюч-форум ётгенди. Анда агропромышленный комплексни бёлюмлерини бар жангычылыкълары бла да шагъырейленирге онг бар эди.\nПодробнее о Бир бирге сынамларын айтхандыла.\nИч ишле органланы техника базаларын кючлендире.\n23 июля, 2019 - 07:31\nКъМР-де МВД-ны автопаркына жангы «Газель АЗ» машинала къошулгъандыла. Ала аманлыкъ этгенине ишеклини неда терсленнгенни жюрютгенде керекли шёндюгю оборудование бла жалчытылыныпдыла.\nПодробнее о Ич ишле органланы техника базаларын кючлендире.\nФедерал министр бизде агъач мюлкде халны юлгюлюге санагъанды.\n23 июля, 2019 - 07:27\nОзгъан шабат кюн Къабарты-Малкъаргъа РФ-ни табийгъат байлыкъла эм экология министри Дмитрий Кобылкин келгенди. Республиканы Башчысыны къуллугъун болжаллы халда толтургъан Казбек Коков бла ол Нальчикни уучу мюлкюню Тёбен Жемталада бёлюмюнде болгъандыла.\nПодробнее о Федерал министр бизде агъач мюлкде халны юлгюлюге санагъанды.\nУучулукъну башха бёлюмлени да айнытыргъа танг онглары барды.\n23 июля, 2019 - 07:21\nРеспубликаны Башчысыны къуллугъун болжаллы халда толтургъан Казбек Коков, РФ-ни табийгъат байлыкъла эм экология министри Дмитрий Кобылкин да къатышып, Правительствону юйюнде кенгеш бардыргъанды.\nПодробнее о Уучулукъну башха бёлюмлени да айнытыргъа танг онглары барды.\nЭнтта да онг барды\n22 июля, 2019 - 08:31\nПодробнее о Энтта да онг барды\n«Кюмюш» волонтёрлагъа – энчи ара.\n22 июля, 2019 - 08:25\nЭнди Къабарты-Малкъарны «кюмюш» волонтёрларыны кеслерини энчи аралары барды. Ол 16 июльда Долинскде 1-чи номерли интернат-школда къууанчлы халда ачылгъанды.\nПодробнее о «Кюмюш» волонтёрлагъа – энчи ара.\nКъызыл дипломла, жюрекден алгъышла\n22 июля, 2019 - 08:16\nКъабарты-Малкъар къырал аграр университетни быйыл бошагъан минг жаш адамдан 173-сю айырмалы белгилеге окъуп, «къызыл» дипломла къоллу болгъандыла. Орта кюн а аланы къууанчлы халда бергендиле.\nПодробнее о Къызыл дипломла, жюрекден алгъышла\nСаулукълары осал сабийчиклени къууандыргъандыла.\n19 июля, 2019 - 07:26\nПодробнее о Саулукълары осал сабийчиклени къууандыргъандыла.\nБиринчи сынамлары жетишим бла бошалгъанды.\n19 июля, 2019 - 07:19\nПодробнее о Биринчи сынамлары жетишим бла бошалгъанды.